fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Luonnon monimuotoisuus ja ihmisen terveys kulkevat käsi kädessä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Elintavat ja ravitsemus, Kansantaudit, Lapset, nuoret ja perheet, Ympäristöterveys
Lapsi kävelee metsäpolulla. Hän kompastuu juurakkoon ja ottaa käsillä tukea maasta. Risut, multa, pienet kivet ja kävyt tuntuvat hassuilta ihoa vasten. Kädet multaantuvat. Lapsi pyyhkii räkää nenästä. Nyt poskessakin on multaa ja hiekkaa. Lapsi löytää puun, hän tarttuu oksaan ja kampeaa itseään ylöspäin. Siinä hän istuu, katsoo ja kuuntelee metsää.
Luonto tarjoaa lapselle tärkeitä mikrobikontakteja
Hyvinvoiva ja runsas luonto tarjoaa lapselle monipuolisia mikrobikontakteja. Tämä  haastaa lapsen elimistön puolustusjärjestelmää, jolloin sen on mahdollista kehittyä vahvaksi. Professori Tari Haahtela vertaa puolustusjärjestelmän kehitystä lapsen kävelyyn oppimiseen: tarvitaan haasteita, yrityksiä ja erehdyksiä.
Terveyden biodiversiteettihypoteesin mukaan ihmisen yksipuolistunut mikrobisto on yhteydessä heikentyneeseen vastustuskykyyn ja useiden tulehdusperäisten sairauksien, kuten astman ja allergioiden lisääntymiseen. Yksipuolistunut mikrobisto myös lisää lihavuuden riskiä. Hypoteesin mukaan näihin on syynä erityisesti kaupungistuminen, joka on muuttanut ihmisten elinympäristöä ja elintapoja niin, että yhteys luontoon on heikentynyt.
Kaupungistumisen lisäksi ilmastonmuutos ja luonnon monimuotoisuuden köyhtyminen ovat uhkia niin ympäristölle kuin ihmisen terveydelle. Ne haastavat löytämään keinoja, jotka hyödyttävät sekä ympäristöä että ihmisiä.
Kasvispainotteinen ruokavalio on kiistatta yksi merkittävimmistä keinoista pienentää ympäristöjalanjälkeä, ja samalla se rikastaa terveydelle hyödyllistä mikrobistoa elimistössä.
Luonnon monimuotoisuuden suojeleminen ja ihmisten luontokontaktien tukeminen ovat olennaisesti yhteydessä ihmisten terveyteen.
Luontoaskel hyvinvointiin -hanke tukee kiertotaloutta ja luo pohjan lasten hyvinvoinnille varhaiskasvatuksessa
Terveyden ja hyvinvoinnin laitos on käynnistänyt yhdessä Suomen ympäristökeskuksen ja Luonnonvarakeskuksen kanssa Sitran ja maa- ja metsätalousministeriön rahoittaman hankkeen, joka tukee terveydelle hyödyllisen mikrobiston muodostumista lapsilla. Luontoaskel hyvinvointiin -hankkeessa luodaan toimintamalli, joka tukee kestävää kehitystä, terveyttä edistävää kasvispainotteista ruokavaliota ja lasten kosketusta monimuotoiseen luontoon. Kokeiluvaiheen jälkeen toimintamallia pyritään levittämään koko Suomeen tavoitteena luoda edelläkävijöiden Luontoaskel-päiväkotiverkosto.
Hanke muuttaa lasten arkea päiväkodissa. Lapsia kannustetaan liikkumaan paljon sekä tutkimaan, koskemaan ja havainnoimaan ympäröivää luontoa. Luonnossa myös harjoitellaan rauhoittumisen taitoja.
Lapset tutustuvat kasvis-, marja- ja hedelmäpainotteiseen ruokavalioon kaikilla aisteilla. Lasten ruokavalio muuttuu terveellisemmäksi: kasvisten osuus lisääntyy ja punaisen lihan vähenee. Kiertotalouden periaatteet, kuten ruokahävikin pieneneminen, viljelylaarien käyttö ja muut kaupunkiviljelyn mahdollisuudet sekä kompostointi ovat tärkeä osa toimintamallia.
Lapsuudessa opitut elintavat yleensä jatkuvat aikuisuuteen. Varhaiskasvatus on hedelmällinen paikka vaikuttaa lasten terveyteen, asenteisiin ja oppimiseen. Suuri osa lapsista viettää päivähoidossa ison osan arjestaan, ja näin ollen myös luontokontakteista, oppimisesta ja ruokailusta iso osa tapahtuu varhaiskasvatuksen piirissä.
Panostamalla varhaiskasvatukseen luodaan pohja elinikäiselle oppimiselle ja muokataan terveempää sukupolvea, jolle luonnon kunnioitus ja sen kanssa sopusoinnussa eläminen ovat itsestäänselvyyksiä.
Haahtela, Tari ym. (2017) Luontoaskel tarttumattomien tulehdustautien torjumiseksi, Duodecim-lehti 2017;133(1):19-26
Anni Kivelä tutkimusassistentti Kansanterveyden edistäminen
Heli Kuusipalo erikoistutkija Hyvinvoinnin ja terveyden edistäminen, THL
Susanna Raulio erikoistutkija Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.